laion/Wikipedia-Exotic huggingface dataset:
শ্রেণিবিন্যাসবিদ্যা (দ্ব্যর্থতা নিরসন)

উইকিঅভিধানে শ্রেণিবিন্যাসবিদ্যা শব্দটি খুঁজুন। শ্রেণিবিন্যাসবিদ্যা বলতে নিচের বিষয়গুলো নির্দেশ করতে পারে: শ্রেণিবিন্যাস-সাধারণভাবে শ্রেণীকরণ করার বিজ্ঞান। শ্রেণিবিন্যাসবিদ্যা (জীববিজ্ঞান) - বিজ্ঞানের সেই শাখা যেখানে জীবজগতের বিভিন্ন সদস্যদের যথাক্রমে সনাক্তকরণ ও নামকরণ করে বিভিন্ন দল-উপদলে বা স্তরে পর্যায়ক্রমে সাজিয়ে শ্রেণিবিন্যাস করা হয়। জীববৈজ্ঞানিক শ্রেণিবিন্যাস - এক ধরনের বৈজ্ঞানিক শ্রেণিবিন্যাস পদ্ধতি যার মাধ্যমে মহাবিশ্বের সকল জীবকে বিভিন্ন গোষ্ঠী বা শ্রেণীতে সাজানো হয়। বিদ্যমান শ্রেণিবিন্যাস হচ্ছে জীবজগতের প্রজাতিসমূহ, গণসমূহ এবং পরিবারসমূহ, যারা এখনও অস্তিত্বশীল, এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ইবনে হাজার আসক্বালানী

আহমদ বিন আলী বিন মুহাম্মদ, ইবনে হাজার আসক্বালানী (আরবি: ابن حجر العسقلاني)(১৮ ফেব্রুয়ারি ১৩৭২ – ২ ফেব্রুয়ারি ১৪৪৯ [৮৫২ হিজরি]) নামে পরিচিত ও প্রসিদ্ধ, একজন বিখ্যাত হাদীস বিশারদ, শাফেয়ী মাযহাবের ফকীহ এবং মুসলিম ব্যক্তিত্ব। তার রচিত ফতহুল বারী বুখারী শরীফের প্রসিদ্ধতম ব্যাখ্যাগ্রন্থগুলোর অন্যতম। তার আসল নাম হলো শাহাবুদ্দিন আবুল ফাদ্বল আহমদ বিন আলী বিন মুহাম্মদ বীন মুহাম্মাদ বীন আলী বীন মাহমুদ বীন আহমাদ বীন আহমাদ আল কিনানী আল আসক্বালানী আল মিসরী আশ শাফিয়ী। আবুল ফজল হলো তার উপনাম। শিহাবুদ্দীন হলো তার উপাধি। এছাড়া তিনি হাফেজ উপাধিতেও ভূষিত হয়েছেন। তার পরিবার মূলত তিউনিসিয়ার অন্তর্গত কাবেস এলাকার অধিবাসী ছিল। পরবর্তীতে তারা ফিলিস্তিনের অন্তর্গত আসক্বালান নামক এলাকায় বসতি গড়ে। তার পরিবার আসক্বালানের অধিবাসী ছিল বলে তাকে আসক্বালানী (আসক্বালান সংশ্লিষ্ট)বলা হয়, যদিও তার জন্ম মিশরে। তিনি ১৩৭২ খ্রিষ্টাব্দে মিশরের কায়রোতে জন্মগ্রহণ করেন। তার বাবা নুরুদ্দিন আলী ছিলেন একজন কবি এবং শাফেয়ী মাযহাবের ফকীহ। শৈশবেই পিতা-মাতা উভয়কেই হারান। তার এক মামা তার কুরআন শিক্ষার ব্যবস্থা করেন। তিনি প্রখর মেধার অধিকারী ছিলেন। শৈশবেই তিনি পুরো কুরআন শরীফ এবং আরো বেশকিছু গ্রন্থ মুখস্থ করে ফেলেন। ১৩৯৭ খ্রীষ্টাব্দে ২৫ বছর বয়সে তিনি বিখ্যাত হাদীস বিশারদ উনস খাতুনের সাথে বিবাহ বন্ধনে আবদ্ধ হন৷ উনস খাতুন হাফিয আল ইরাকি (রহঃ) এঁর থেকে ইজাযাত পেয়েছিলেন এবং ইমাম আস সাখাভী (রহঃ) সহ অন্যান্য ইমামদের সামনে হাদীসের দারস দিতেন। তার রচিত গ্রন্থাবলীর সংখ্যা দেড় শতাধিক। নিচে তার রচিত গ্রন্থাবলীর একটি তালিকা দেয়া হলো: ফাতহুল বারি তাগলীক আল-তা'লীক তাবাকাতুল মুদাল্লিসিন নুখবাতুল ফিকার ফী মুসতালাহি আহলিল-আসার নুযহাতুন নাযার ফী শারহি নুখবাতুল ফিকার তাহযিবুত তাহযিব আল-তালখীস আল-হাবীর তা'জীল আল-মানফাআ'ত আল-উ'জাব ফী বায়ানি আল-আসবাব তাবসীর আল-মুতানাব্বিহ বিতাহরীরি আল-মুশতাবিহ আল-আমালী আল-মুতলাক্বাহ আল-ইমতা' বি আল-আরবাঈ'না আল-মুতাবায়িনাতি আল-সামা' আল-আমালী আল-হালবিয়্যাহ্‌ নুযহাত আল-আলবাব ফী আল-আলক্বাব আল-ঈছার বি মা'রিফাতি রুওয়াতি আল-আছার আল-দিরায়াহ্ ফী তাখরীজি আহাদীছি আল-হিদায়াহ্ লিসানুল মিজান আল-ইসাবাহ্ ফী তামায়ীযি আল-সাহাবাহ বুলূগ আল-মারাম মিন আদিল্লাতি আল-আহকাম তাক্বরীব আল-তাহযীব আল-নুকাত আ'লা কিতাবি ইবনে আল-সালাহ্ নুযহাত আল-সামিঈ'ন ফী রিওয়ায়াতি আল-সাহাবাহ্ আ'ন আল-তাবিঈ'ন সিলসিলাতু আল-যাহাব আল-ক্বাওল আল-মুসাদ্দাদ ফী আল-যাব্বি আ'ন মুসনাদি আহমাদ আল-দুরার আল-কামিনাহ্ ফী আয়া'নি আল-মিআত আল-ছামিনাহ্ তাসদীদ আল-ক্বাওস মুখতাসারু মুসনাদ আল-ফিরদাউস "Imam Al-Hafiz Ibn Hajar Al-'Asqalani"। ২৩ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৪।  "USC-MSA Compendium of Muslim Texts"। web.archive.org। ২০০৬-০৮-২৯। Archived from the original on ২০০৬-০৮-২৯। সংগ্রহের তারিখ ২০২০-০৪-২১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) Adamec, Ludwig W. (২০০৯)। Historical dictionary of Islam (২য় সংস্করণ)। Lanham, Md.: Scarecrow Press। আইএসবিএন 978-0-8108-6303-3। ওসিএলসি 434040868।  "শিক্ষা পরামর্শ"। মাসিক আলকাউসার। সংগ্রহের তারিখ ২৭ অক্টোবর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আবদাল হাকিম মুরাদ। "Imam Ibn Hajar Al-Asqalani"। ৩ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৪।  সহীহ বুখারী ইবনে হাজার আল হায়তামি [ معجم المؤلفين ج١٤ ص٣٦٤] আল্লামা ইবনে হাজার আসকালানীর গ্রন্থসমগ্র সফটওয়্যার
জ্ঞানেন্দ্র মল্ল

জ্ঞানেন্দ্র মল্ল (নেপালি: ज्ञानेन्द्र मल्ल; জন্ম: ১৬ সেপ্টেম্বর, ১৯৯০) আন্তর্জাতিক ক্রিকেটার হিসেবে নেপালের প্রতিনিধিত্ব করছেন। নেপাল জাতীয় ক্রিকেট দলের অন্যতম ব্যাটিং স্তম্ভ জ্ঞানেন্দ্র ডানহাতে ব্যাটিং করে থাকেন। বর্তমানে তিনি নেপাল দলের সহঃ অধিনায়কত্ব করছেন। এ পর্যন্ত আন্তর্জাতিক ক্রিকেট অঙ্গনে ৯টি টুয়েন্টি২০ খেলায় অংশগ্রহণ করেছেন। ঘরোয়া ক্রিকেটে বাঙ্গাল ক্লাবের হয়ে খেলেন। ২০০৬ সালের আইসিসি অনূর্ধ্ব-১৯ ক্রিকেট বিশ্বকাপে নেপাল দলের সদস্য ছিলেন। প্রতিযোগিতায় তিনি ৬ ইনিংসে ১৪৫ রান সংগ্রহ করেছিলেন। তন্মধ্যে প্লেট সেমি-ফাইনালে দক্ষিণ আফ্রিকা দলের বিপক্ষে ৪৫ রানের দায়িত্বপূর্ণ ইনিংস খেলেন ও দলকে ২ রানের নাটকীয় জয় এনে দেন। পরবর্তীতে ২০০৮ সালের আইসিসি অনূর্ধ্ব-১৯ ক্রিকেট বিশ্বকাপে নেপাল দলের সহঃ অধিনায়ক মনোনীত হন। ২০০৮ থেকে ২০১০ সালের মধ্যে বিশ্ব ক্রিকেট লীগের ৫ম বিভাগে ২১ খেলায় অংশগ্রহণ করেছেন। ২০১২ সালে বিশ্ব ক্রিকেট লীগের ৪র্থ বিভাগে তিনি সর্বমোট ১৭৮ রান করেন। তন্মধ্যে মার্কিন যুক্তরাষ্ট্র দলের বিরুদ্ধে করেন ৬৬ রান। "Gyanendra Malla"। CricketArchive। সংগ্রহের তারিখ ৯ সেপ্টেম্বর ২০১২।  "Nepal thrash Tanzania to go atop Div-IV table"। The Himalayan Times। ৪ সেপ্টেম্বর ২০১২। ১৭ মে ২০১৪ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১২।  "Gyanendra Malla"। ESPNcricinfo। সংগ্রহের তারিখ ৯ সেপ্টেম্বর ২০১২।  "Gyanendra Malla"। Nepali Cricket। সংগ্রহের তারিখ ৯ সেপ্টেম্বর ২০১২। [স্থায়ীভাবে অকার্যকর সংযোগ] "Miscellaneous Matches played by Gyanendra Malla"। CricketArchive। সংগ্রহের তারিখ ৯ সেপ্টেম্বর ২০১২।  পারস খডকা নেপাল জাতীয় ক্রিকেট দল ২০১০ এশিয়ান গেমসে ক্রিকেট ২০১৫ নেপাল ক্রিকেট দলের নেদারল্যান্ডস সফর
ম্যাচ রেফারি

ম্যাচ রেফারি ক্রিকেট খেলার একটি পরিভাষা। একজন ম্যাচ রেফারি প্রাতিষ্ঠানিকভাবে মনোনীত হয়ে থাকেন। পেশাদার ক্রিকেট খেলা নির্দিষ্ট মানদণ্ডে পরিচালিত হচ্ছে কি-না তা তিনি নিশ্চিত করেন। এছাড়াও তিনি প্রয়োজনবোধে ক্রিকেটারদের জরিমানা নির্ধারন কিংবা অনৈতিকভাবে খেলা হচ্ছে কি-না তা-ও পর্যবেক্ষণ করেন। আন্তর্জাতিক ক্রিকেট কাউন্সিল (আইসিসি) কর্তৃপক্ষ টেস্ট ম্যাচ ও একদিনের আন্তর্জাতিক ক্রিকেট খেলার জন্য ম্যাচ রেফারিকে মনোনীত করে থাকেন। যে সকল খেলা আন্তর্জাতিক পর্যায়ের নয়, সে সকল খেলার জন্য কোন রেফারির প্রয়োজন পড়ে না। খেলা চলাকালে তিনি মাঠে অবস্থান করেন না। তবে, দর্শকদের সাথে খেলার বিষয়াবলী সম্পর্কে সম্যক অবগত হবার প্রচেষ্টা চালান। খেলার ফলাফলের জন্য তিনি কোন সিদ্ধান্ত গ্রহণ করেন না। মাঠে খেলা পরিচালনায় নিযুক্ত আম্পায়ারগণই এ দায়িত্ব পালন করে থাকেন। আইসিসি ক্রিকেট কোড অব কন্ডাক্ট অনুযায়ী খেলা অনুষ্ঠিত হচ্ছে কি-না তা যাচাই করেন। কোন কারণে নিয়ম-কানুনের ব্যতয় ঘটলে তিনি যে-কোন ধরনের আইন লঙ্ঘনের জন্য শাস্তিপ্রদানে পিছু হটেন না। রঞ্জন মাদুগালে আম্পায়ার ২০১৪ আইসিসি বিশ্ব টুয়েন্টি২০
রেবা রক্ষিত

রেবা রক্ষিত (১৯৩৩ - ২০১০) ছিলেন প্রথম ভারতীয় মহিলা বডি বিল্ডার এবং একজন পেশাদার শরীরচর্চাবিদ ও দক্ষ যোগ বিশারদ। তিনি কলকাতায় কলেজ অফ ফিজিক্যাল কালচারের বিষ্ণু চরণ ঘোষের শিষ্যা ছিলেন। তার নিজের শরীরের উপর বহুগুণ ভারি ওজন ধরে রাখার ক্ষমতা রাখতেন তিনি। শরীর নিয়ে বিভিন্ন আশ্চর্যজনক কৌশল দেখানোর ক্ষেত্রে তার জুরি মেলা ভার। অনায়াসে তিনি তার শরীরের উপর দিয়ে একটি সম্পূর্ণ বোঝাই করা গাড়ি এবং হাতীকে অতিক্রম করানোর খেলা অনায়াসে দেখাতে পারতেন এবং প্রসঙ্গত উল্লেখ্য তিনিই প্রথম মহিলা যিনি নিজের বুকের উপর একটি হাতীকে উত্তোলন করেছিলেন। ১৯৩০ দশকের প্রারম্ভে অবিভক্ত বাংলার কুমিল্লার একটি হিন্দু পরিবারে তিনি জন্মগ্রহণ করেছিলেন। বালিকা বয়স থেকেই শরীর চর্চার প্রতি ছিল তার প্রবল আগ্রহ। দেশভাগের পর তার পরিবারের সাথে তিনি কলকাতায় চলে আসেন এবং বিষ্ণু চরণ ঘোষের আখড়ায় যোগ দেন। সেখানে মনতোষ রায় এবং কমল ভাণ্ডারীর মত ব্যক্তিদের সাথে তার অনুশীলন চলতে থাকে। ১৯৫০ সালের শুরুর দিকে তাকে মিস বেঙ্গল ফর বডি বিল্ডিং খেতাব দেওয়া হয়েছিল। পঞ্চাশের দশকের গোড়ার দিক থেকেই রেবা রক্ষিত সার্কাসে খেলা দেখাতে শুরু করেন। তার প্রদর্শিত বিস্ময়কর কৌশলগুলির মধ্যে অন্যতম হল বুকের উপরে হস্তী উত্তোলন। ১৯৬০ এর মাঝামাঝি পর্যন্ত এই পেশার সাথে যুক্ত ছিলেন। তিনি কমলা সার্কাস, ইন্টারন্যাশনাল সার্কাস, জেমিনি সার্কাসের সাথে সংশ্লিষ্ট ছিলেন। এমনকি দুর্গা পূজার সময় আঞ্চলিক ক্লাবগুলিতেও তিনি তার কলা কৌশল প্রদর্শন করতেন। শুধু তাই নয়, একজন ভালো স্যুটারও ছিলেন তিনি। শেষ জীবনে তিনি দেহচর্যা-প্রশিক্ষকরূপে এবং সামাজিক কাজে আত্মনিয়োগ করেন। তার কীর্তির জন্য ভারত সরকারের পক্ষ থেকে তাকে পদ্মশ্রী খেতাব দেওয়া হয় এবং হায়দ্রাবাদের নবাব তাকে দেবী চৌধুরানী উপাধিতে ভূষিত করেন। দাস, সৌমিত্র (১৫ মার্চ ২০০৭)। "Girls of the big top"। দ্য টেলিগ্রাফ। কলকাতা। সংগ্রহের তারিখ ১৬ মার্চ ২০১৪।  "BODY BUILDING: A THING OF PASSE?"। Kolkata On Wheels। ২৫ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৪।  বসু, রিজু (২৫ ডিসেম্বর ২০১২)। "ওডাফা-চিডির বন্ধুরাই এখন সার্কাসের মুশকিল আসান"। আনন্দবাজার পত্রিকা। কলকাতা। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৪।  উদ্ধৃতি ত্রুটি: <ref> ট্যাগ বৈধ নয়; abp25102010 নামের সূত্রটির জন্য কোন লেখা প্রদান করা হয়নি রুদ্র, আর্য (২৪ অক্টোবর ২০০১)। "No more a traditional celebration"। টাইম্‌স অফ ইন্ডিয়া। সংগ্রহের তারিখ ১৬ মার্চ ২০১৪। [স্থায়ীভাবে অকার্যকর সংযোগ]
প্লেবয় ব্যক্তিদের তালিকা ২০১০-২০১৯

প্লেবয় ব্যক্তিদের তালিকা ২০১০-১৯, নারী এবং পুরুষদের একটি তালিকা যারা ২০১০ থেকে বর্তমান পর্যন্ত প্লেবয় ম্যাগাজিনের সাথে সংযুক্ত। উল্লেখ্য, পত্রিকায় তালিকাভূক্ত সকল ব্যক্তি নগ্ন আলোকচিত্রে অংশ নিয়েছেন। প্লেবয় ব্যক্তিদের তালিকা ১৯৫৩-১৯৫৯ প্লেবয় ব্যক্তিদের তালিকা ১৯৬০-১৯৬৯ প্লেবয় ব্যক্তিদের তালিকা ১৯৭০-১৯৭৯ প্লেবয় ব্যক্তিদের তালিকা ১৯৮০-১৯৮৯ প্লেবয় ব্যক্তিদের তালিকা ১৯৯০-১৯৯৯ প্লেবয় ব্যক্তিদের তালিকা ২০০০-২০০৯ List of Playboy Playmates by birthplace Isola, Laurie (২১ অক্টোবর ২০১০)। "Pamela Anderson poses for 11th Playboy cover"। The San Francisco Chronicle।  "PLAYBOY Playmates"। Wekinglypigs.com। সংগ্রহের তারিখ ২০১৩-১০-২০।  "PLAYBOY Playmates"। Wekinglypigs.com। ১৯৯০-১১-৩০। সংগ্রহের তারিখ ২০১৩-১০-২০।  "PLAYBOY Playmates"। Wekinglypigs.com। ১৯৮৬-০৯-১০। সংগ্রহের তারিখ ২০১৩-১০-২০।  "PLAYBOY Playmates"। Wekinglypigs.com। ১৯৯০-০৮-১৪। সংগ্রহের তারিখ ২০১৩-১০-২০।  "Playmate data"। সংগ্রহের তারিখ ২৮ ফেব্রুয়ারি ২০১১।  "DWTS' Karina Smirnoff to Pose Nude for Playboy! - Us Weekly"। Usmagazine.com। ২০১১-০৪-০৭। ২০১১-১০-১৬ তারিখে মূল থেকে আর্কাইভ করা। সংগ্রহের তারিখ ২০১৩-১০-২০।  "Clinton native to grace Playboy centerfold | The Morning Sentinel, Waterville, ME"। Onlinesentinel.com। ২০১১-০৩-১৭। ২০১১-০৩-১৯ তারিখে মূল থেকে আর্কাইভ করা। সংগ্রহের তারিখ ২০১৩-১০-২০।  Mick Davis। "Claire Sinclair is named 2011 Playboy Playmate of the Year - Las Vegas Sun News"। Lasvegassun.com। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১৩-১০-২০।  "সংরক্ষণাগারভুক্ত অনুলিপি"। ৬ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৪।  "Daisy Lowe bares all for Playboy | Celebrities | Entertainment"। Toronto Sun। ২০১১-০৭-১১। সংগ্রহের তারিখ ২০১৩-১০-২০।  "Confirmed! Levi Johnston's Sister Mercede Posed Nude for Playboy - Us Weekly"। Usmagazine.com। ২০১১-০৭-১৩। সংগ্রহের তারিখ ২০১৩-১০-২০।  "Actress Lindsay Lohan to appear in Playboy"। Cnn.com। সংগ্রহের তারিখ ৭ নভেম্বর ২০১১।  "Brittney Palmer Lands Playboy Cover"। Mmafighting.com। সংগ্রহের তারিখ ১৬ ডিসেম্বর ২০১১।  "Twitter @NikkiLeighxo"। Twitter.com। সংগ্রহের তারিখ ১৫ মার্চ ২০১২।  "Meet Playboy's 2012 Playmate of the Year"। Theinsider.com। ১২ মে ২০১২ তারিখে মূল থেকে আর্কাইভ করা। সংগ্রহের তারিখ ১০ মে ২০১২।  "Hef tweets his congratulations to the 2012 PMOY"। Twitter.com। সংগ্রহের তারিখ ১০ মে ২০১২।  "Glamour Centerfold"। Glamourcenterfolds.com। ৩ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২৫ মে ২০১২।  "Jenny Mccarthy Baring All For Playboy Again"। Contactmusic.com। সংগ্রহের তারিখ ১৭ মে ২০১২।  "Kate Middleton's stripper cousin earns a six-figure sum peeling off for Playboy"। Dailymail.co.uk। সংগ্রহের তারিখ ১৩ আগস্ট ২০১২।  "Royal Pin-Up"। Nypost.com। ১৩ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১২।  Playboy Wiki[স্থায়ীভাবে অকার্যকর সংযোগ] - Playmates of the 2010s[স্থায়ীভাবে অকার্যকর সংযোগ]
সহযোগী উপাদান (ঔষধ)

ঔষধবিজ্ঞানের আলোচনায় সহযোগী উপাদান বা ধারক উপাদান (ইংরেজি: Excipient) বলতে ঔষধের সক্রিয় উপাদানের পাশাপাশি ব্যবহৃত নিদানিকভাবে ও রাসায়নিকভাবে নিষ্ক্রিয় যেসব উপাদান ঔষধ প্রস্তুতিতে ব্যবহৃত হয়, সেগুলিকে বোঝায়। সক্রিয় ঔষধি উপাদানের (Active pharmaceutical ingredient, API) পাশাপাশি এই সকল উপাদনের ব্যবহারের পেছনে অনেক যৌক্তিক কারণ রয়েছে, যেমন ঔষধের আয়তন সুবিধাজনক করা কিংবা ব্যবহারের উপযুক্ত পর্যায়ে নিয়ে আসা (Fillers), ঔষধের উপরে সুবিধাজনক প্রলেপন যা কিনা ঔষধকে আরও বেশি স্থায়িত্ব অর্জনে সাহায্য করতে পারে (Coatings), ব্যবহারকারির জন্য দৃষ্টি আকর্ষক রঙ সৃষ্টি করা (Colourants) এবং আরও অন্যান্য অনেক কাজ করতে পারে। সহযোগী উপাদানগুলিকে বিভিন্ন শ্রেণীতে ভাগ করা যায়। যেমন - লঘুকারক (Diluent), সংবন্ধক বা বাঁধক (Binder), ঘর্ষণরোধক বা মসৃণকারক (Lubricant), বিভাজক (disintigrant), রঞ্জক (Colourant), স্বাদগন্ধদায়ক (Flavourant), মিষ্টতাদায়ক (Sweetener), পিচ্ছিলকারক (Glidant), প্রলেপক (Coating), সংরক্ষক (Preservative), আয়তনবর্ধক (Filler), অবদ্রবক (Emulsifier), নিলম্বক (Suspender), আসঞ্জনরোধক (Antiadherent), শোষক (sorbent), ইত্যাদি। "Oxford English Dictionary"। Oxford University Press। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ]
সাও পাওলো

সাও পাওলো (পর্তুগিজ: São Paulo; /ˌsaʊ ˈpaʊloʊ/, পর্তুগিজ: [sɐ̃w ˈpawlu] (শুনুন)) জনসংখ্যার বিচারে ব্রাজিলের বৃহত্তম শহর। একই সাথে এটি দক্ষিণ আমেরিকা ও দক্ষিণ গোলার্ধের বৃহত্তম শহর। শহরটি ব্রাজিলের দক্ষিণ-পূর্ব অংশে সাও পাওলো প্রদেশে অবস্থিত। এটি ব্রাজিলের সবচেয়ে সম্পদশালী শহর। সাও পাওলো হল সাধু পলের পর্তুগিজ নাম। আশেপাশের শহরতলী নিয়ে গঠিত বৃহত্তর সাও পাওলো নগরীতে প্রায় ২ কোটি লোক বাস করেন। সাও পাওলো শহরের অধিবাসীদেরকে পাউলিস্তানু ডাকা হয়। এই শহরে অ্যারেনা দে সাঁউ পাউলু ২০১৪ ফিফা বিশ্বকাপ এর সময় বারোটি ভেন্যুর মধ্যে একটি ছিল। উপরন্তু, সাও পাওলো শহর ১৯৫০ ফিফা বিশ্বকাপ এরও আয়োজক ছিল। ঐতিহাসিক সম্বন্ধ পর্তুগিজ সাম্রাজ্যের ১৫৫৪–1১৮১৫ যুক্তরাজ্য এর পর্তুগাল, ব্রাজিল ও আল্গার্ভাস ১৮১৫–1১৮২২ রাজিল সাম্রাজ্য ১৮২২–১৮৮৯ ব্রাজিল প্রজাতন্ত্র ১৮৮৯–বর্তমান সাও পাওলো বিশ্ববিদ্যালয়, সাওপাওলোতে অবস্থিত একটি খ্যাতনাম বিশ্ববিদ্যালয়। সানটোস বন্দর উইকিমিডিয়া কমন্সে সাও পাওলো সংক্রান্ত মিডিয়া রয়েছে। https://www.saopaulo.sp.leg.br/apartes-anteriores/revista-apartes/numero-13-mar-abr2015/o-verde-da-selva-de-pedra/ ওপেনস্ট্রিটম্যাপে সাও পাওলো সম্পর্কিত ভৌগোলিক উপাত্ত
স্মার্ট মব

স্মার্ট মব হচ্ছে (ইংরেজিঃ smart mob), যা মবের আসল ধারণা থেকে ভিন্ন, একটি দল, যারা নিজেদের ক্রমবর্ধমান নেটওয়ার্কের মাধ্যমে, মানুষকে তথ্য বা অন্য কিছুর সাথে যুক্ত করায় এবং যেকোন ভাবে সামাজিক সমন্বয়তা সৃষ্টির মাধ্যমে বুদ্ধিদীপ্ততা ও দক্ষতার স্বাক্ষর রাখে। হাওয়ার্ড রিংগোল্ড তার বই "স্মার্ট মবস: দ্যা নেক্সট সোশ্যাল রেভলিউশান" এ স্মার্ট মবের ধারনাটি প্রথম নিয়ে আসেন। রিংগোল্ডের মতে, স্মার্ট মব হচ্ছে যোগাযোগ প্রযুক্তির ধারাবাহিক উন্নতির ইঙ্গিত, যা মানুষের ক্ষমতায়ন বৃদ্ধি করবে। ২০০২ সালে স্মার্ট মব ধারনাটি নিউইয়র্ক টাইমসে "ইয়ার ইন আইডিয়াজ" শিরোনামে গুরুত্বের সাথে প্রকাশিত হয়। এইসমস্ত উঠতি প্রযুক্তির মধ্যে রয়েছে ইন্টারনেট, কম্পিউটার-মাধ্যম যোগাযোগ যেমন ইন্টারনেট রিলে চ্যাট এবং তারবিহীন ডিভাইস যেমন মোবাইল ফোন, পারসোনাল ডিজিটাল এসিস্ট্যান্ট (পিডিএ)। ইদানীংকালে পিয়ার-টু-পিয়ার নেটওয়ার্ক এবং ইউবিকিউটাস কম্পিউটিং এর মত পদ্ধতিসমুহ স্মার্ট মব আয়োজন এবং তথ্য ছড়ানোর পদ্ধতি পরিবর্তন করে দিচ্ছে। স্মার্ট মব মাঝে মাঝে দক্ষভাবে কিছু ডিস্প্যাচার বা আরাম্ভকের দ্বারা নিয়ন্ত্রিত হয়, যারা মবিং ব্যবস্থাটিকে নিয়ন্ত্রণ করে (যেমনঃ যাদের কাছে বিভিন্ন মানুষের যোগাযোগ তালিকা আছে এবং যাদের কাছে অন্যের কাছে তাৎক্ষনিক ম্যাসেজ বা বার্তা পাঠানোর মাধ্যম আছে)। এক্ষেত্রে স্মার্ট মবিংএর সাথে যুক্ত সবার অন্যতম প্রবণতা হচ্ছে এখানে শরীরের সুনির্দিষ্ট গতিবিধি ও নড়াচড়ার বিষয়টিকে লুকিয়ে রাখার চেষ্টা করা হয় এবং এই ধরনের ঘটনা ইন্টারনেটের মত যায়গায় আলোচনা করা হয় না। ফ্ল্যাশ মব হচ্ছে স্মার্ট মবের একটি সুনির্দিষ্ট দিক, যেখানে হঠাৎ করে জনাকীর্ণ স্থানে অত্যন্ত স্বল্প সময়ের জন্যে অপ্রচলিত, দৃশ্যত উদ্দেশ্যহীনভাবে একদল মানুষ বিনোদনমূলক কর্মকাণ্ড করে থাকে, এবং তারপর সবাই বিচ্ছিন্ন ভাবে বিভিন্ন স্থানে ছড়িয়ে গিয়ে প্রস্থান ঘটায়। স্মার্ট মব থেকে অনুপ্রানিত হয়ে ফ্ল্যাশ মব বিষয়টি এসেছে বলে দাবি করা হয়। ফ্ল্যাশ মবের উদ্ভাবনের সময় থেকে শুরু করে এটি এখন পর্যন্ত বিভিন্ন সময় সংবাদ মাধ্যম এবং প্রচারকারী বা প্রোমটারদের দ্বারা ব্যবহৃত হয়ে আসছে, যেটি আসলে স্মার্ট মবের কাছাকাছি একটি বিষয়। Thompson, Clive (২০০২-১২-১৫)। "The Year in Ideas: Smart Mobs"। New York Times।  wordspy.com ওয়েব্যাক মেশিনে আর্কাইভকৃত ১৫ মার্চ ২০০৬ তারিখে, flash mob
দীপর বিল

দীপর বিল (অসমীয়া: দীপৰ বিল) (উচ্চারণ: dɪpɔ:(r) bɪl) ভারতের আসামের কামরূপ জেলার গুয়াহাটির দক্ষিণ-পশ্চিমে অবস্থিত একটি বিল। দীপর বিল পাখি আশ্রয়স্থলের বিস্তার ৪১৪ হেক্টর এলাকা যার বেশিরভাগ বিল এলাকায় পড়েছে। এই আশ্রয় এলাকায় বিভিন্ন প্রজাতির পাখির রক্ষণাবেক্ষণ করা হয়। আসামের বন বিভাগ পাখি ফাঁদে আটকান প্রতিরোধে আইন করেছে, কিন্তু আইন প্রয়োগের জন্য এখনো যথেষ্ট পদক্ষেপ নেই। এই বিলে ১২০ প্রজাতির অধিক পাখির প্রজাতি দেখা যায়, যেগুলোর মধ্যে মাছরাঙা, মাছধরা ঈগল, অ্যাডজুটেন্ট সারস এবং প্রচুর পাতিহাঁস দেখা যায়। একটি নজর মিনার পাখি এবং নিরাপত্তার উদ্দেশ্যে বিলের তীরে স্থাপন করা হয়েছে। অসমের সংরক্ষিত অঞ্চলসমূহ বাংলাদেশের সংরক্ষিত এলাকার তালিকা "Ramsar Wetlands Information Sheet — Deepor Beel" (পিডিএফ)। Ramsar Convention on Wetlands official website। ২৭ সেপ্টেম্বর ২০০৭ তারিখে মূল (PDF) থেকে আর্কাইভ করা। সংগ্রহের তারিখ জুন ২৭, ২০০৭।  "Deepor Beel Bird Sanctuary, Guwahati"। ১৩ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৭।  "Save Deepor Beel Now or Never by Indrajit Dutta"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৭।
বাংলাদেশ মেডিকেল এন্ড ডেন্টাল কাউন্সিল

বাংলাদেশ মেডিকেল এন্ড ডেন্টাল কাউন্সিল (বিএমডিসি) বাংলাদেশ মেডিকেল কাউন্সিল অ্যাক্টের আওতায় প্রতিষ্ঠিত। ১৯৭৩ সালে প্রতিষ্ঠিত এই আইনের নাম বাংলাদেশ মেডিকেল এবং ডেন্টাল কাউন্সিল আইন ১৯৭৩। ঢাকার বিজয় নগরে বিএমডিসির প্রধান কার্যালয় অবস্থিত। মেডিকেল কলেজ এবং ডেন্টাল কলেজের অনুমোদন দেয় বিএমডিসি। এর ফলে উক্ত মেডিকেল কলেজ এবং ডেন্টাল কলেজ চিকিৎসক তৈরির ক্ষেত্রে অনুমোদন প্রাপ্ত হয়। এছাড়া মেডিকেল এবং ডেন্টাল পড়াশোনার পর বাংলাদেশে এ সেবা দেয়ার ব্যাপারে স্নাতক এবং স্নাতকোত্তরদের অনুমোদন দেয় বিএমডিসি। সংস্থাটি বাংলাদেশে মেডিকেল এবং ডেন্টাল শিক্ষার ব্যাপারেও নীতিমালা প্রনয়ন করে। মেডিকেল এন্ড ডেন্টাল চিকিৎসার কারিকুলাম প্রনয়ন মেডিকেল কলেজ ও ডেন্টাল কলেজ প্রতিষ্ঠার অনুমোদন প্রদান মেডিকেল ও ডেন্টাল চিকিৎসকদের লাইসেন্স প্রদান "সংরক্ষণাগারভুক্ত অনুলিপি"। ১২ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৪।  ঢাকা বিশ্ববিদ্যালয় অনুমোদিত মেডিকেল এবং ডেন্টাল কলেজ
গণনাযোগ্য সেট

গণিতে গণনাযোগ্য সেট এমন একটি সেটকে বোঝায়, যার উপাদান সংখ্যা স্বাভাবিক সংখ্যার কোন উপসেটের সমান। একটি গণনাযোগ্য সেট হয় সসীম সেট হবে, অথবা গণনযোগ্য অসীম সেট হবে। স্বাভাবিক সংখ্যার সেট নিজে ও তদ্রূপ অনেক অসীম সেটও গণনাযোগ্য সেট।
মার্ক পিলগ্রিম

মার্ক পিলগ্রিম একজন সফটওয়্যার ডেভেলপার, লেখক ও মুক্ত সফটওয়্যার আন্দোলনের সক্রিয় কর্মী ও সমর্থক। তিনি একটি জনপ্রিয় ব্লগ ও বেশ কিছু জনপ্রিয় গ্রন্থের প্রণেতা। তার লিখিত গ্রন্থগুলোর মধ্যে পাইথন প্রোগ্রামিং ভাষার উপর লিখিত “ডাইভ ইনটু পাইথন” একটি আত্যন্ত জনপ্রিয় গ্রন্থ যা জিএনইউ ফ্রি ডকুমেন্টেশন লাইসেন্সের আওতায় প্রকাশিত। মার্ক আইবিএম এর এমার্জিং টেকনোলজি গ্রুপের এ্যক্সেসিবিলিটি আর্কিটেক্ট হিসেবে কাজ করেন। পরবর্তীতে ২০০৭ সালের মার্চ মাস থেকে তিনি বিশ্বখ্যাত প্রতিষ্ঠান গুগলে কাজ করা শুরু করেন। পিলগ্রিম ১৯৯২ সালে কর্নেল বিশ্ববিদ্যালয়ে ২য় বর্ষে অধ্যয়ন কালে তার সহপাঠী ডেভিড ব্লুমেন্থালের সহযোগিতায় কর্নেল কম্পিউটার সেন্টারের তিনটি গেইমের সাথে “এমবিডিএফ” নামক একটি ভাইরাস এম্বেড করেন। ভাইরাস আক্রান্ত গেইমগুলো পরবর্তীতে স্ট্যানফোর্ড বিশ্ববিদ্যালয়ের মহাফেজখানায় স্থানান্তরিত করা হয় ও এতে করে বিশ্ববিদ্যালয়ের কম্পিউটারগুলোতে গোলযোগ দেখা দেয়! ভাইরাসের উৎস শনাক্ত করা হয় এবং মার্ক ও ব্লুমেন্থালকে “সেকেন্ড-ডিগ্রী কম্পিউটার টেম্পারিং” এর দ্বায়ে গ্রেফতার করা হয়। বিচারে মার্ক ও ডেভিডকে দোষী সব্যস্ত করা হয় ও ক্ষতিগ্রস্ত কম্পিউটার গুলোকে পুরবাবস্থায় ফিরিয়ে আনার আদেশ দেয়া হয়। সেই সাথে পরবর্তী এক বছর ধরে প্রতি সাপ্তাহে ১০ ঘণ্টা করে বাধ্যতামূলক সমাজ সেবামূলক কাজের নির্দেশ দেয়া হয়। গ্রন্থ ও নিবন্ধ ডাইভ ইনটু পাইথন ডাইভ ইনটু পাইথন বইটি পাইথন প্রোগ্রামিং ভাষা ও সফটওয়্যার উন্নয়নের উপর পিলগ্রিমের লিখিত একটি জনপ্রিয় ও বিনামূল্যে বিতরণযোগ্য বই। এই বইটি টিচ-বাই-এক্সাম্পল বা উদাহরণের-মাধ্যমে-শেখানো পদ্ধতির উল্লেখযোগ্য দৃষ্টান্ত। বইটি মূলত প্রোগ্রামিং ভাষায় কিছুটা অভিজ্ঞতা রয়েছে (যদিও বাধ্যতামূলক নয়) এমন প্রোগ্রামারদের লক্ষ্য করে লিখিত। বইটি সর্বপ্রথম প্রকাশিত (আইএসবিএন ১-৫৯০৫৯-৩৫৬-১) হয় ২০০৪ সালে। ২০০৯ সালে এর দ্বিতীয় সংস্করণ (আইএসবিএন ৯৭৮১৪৩০২২৪১৫০) প্রকাশিত হয়। দ্বিতীয় সংস্করণটি পাইথন ৩ সংস্করণকে কেন্দ্র করে লেখা হয়। দুটি সংস্করণই অনলাইনে ইবুক হিসেবে ও মুদ্রিত আকারে পাওয়া যায়। বইটির বেশির ভাগ জুড়েই রয়েছে বেশ কিছু উদাহরণ প্রোগ্রাম। সেই সাথে রয়েছে টীকা ও সংশ্লিষ্ট বিষয়ের উপর বিশদ আলোচনা। বইটির উল্লেখযোগ্য বৈশিষ্ট্য হল এই বইয়ের উদাহরণ প্রোগ্রামগুলোকে প্রয়োজনানুসারে অভিশ্রুত করে কীভাবে নতুন প্রোগ্রাম লেখা যায় সেই বিষয়ে এতে বিশদ আলোচনা করা হয়েছে। ডাইভ ইনটু পাইথনে লিখিত প্রোগ্রামগুলোর মধ্যে একটি প্রোগ্রাম হল এমপিথ্রি ফাইলের উপরে। যেখানে একটি ডিরেক্টরি থেকে ফাইল গুলোর হেডার ইনফরমেশন অনুযায়ী এমপিথ্রি ফাইল গুলোকে খুঁজে বের করে সেগুলোর শিল্পী ও এ্যালবাম অনুসারে তথ্য সংরক্ষণের উপর আলোচনা করা হয়েছে। এছাড়াও বইটিতে অবজেক্ট ওরিয়েন্টেড প্রোগ্রামিং, ডকুমেন্টেশন, ইউনিট টেস্টিং, এক্সেসইং এবং HTML ও XML পারসিং বিষয়ে সবিস্তর আলোচনা করা হয়েছে। "Pilgrim-brave - Overview"। GitHub। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বুসেফেলাস

বুসেফেলাস মহামতি আলেকজান্ডারের ঘোড়ার নাম । আলেকজান্ডার সম্পর্কিত বিভিন্ন উপকথা এবং কাহিনীতে এই ঘোড়ার নামের উল্লেখ পাওয়া যায়। কথিত আছে, বুসেফেলাস আলেকজান্ডারের শেষ যুদ্ধে মৃত্যুবরণ করার আগ পর্যন্ত সকল যুদ্ধে আলেকজান্ডারের সাথে ছিল। ভারত হতে ফেরার সময় আলেকজান্ডারে বুসেফেলাসের নামে একটি স্থানের নামকরণ করেন। একদিন আলেকজান্ডার তার পিতা ফিলিপ সাথে হাঁটছিলেন। তারা একস্থানে এসে দেখলেন কতগুলো লোক একটি কাল বর্ণের পাগলা ঘোড়াকে বশে আনতে চেষ্টা করছে। আলেকজান্ডারের ঘোড়াটাকে পছন্দ হল এবং তিনি তার পিতার কাছে আর্জি করলেন তাকে ঐ ঘোড়াটা কিনে দিতে। ফিলিপ হেসে বললেন, তুমি যদি ঘোড়াটাকে বশে আনতে পারো, তবেই ঘোড়াটাকে তুমি পেতে পার। আলেকজান্ডার ঘোড়াটাকে ভালোমত লক্ষ করে বুঝতে পারলো, আসলে ঘোড়াটা তার নিজের ছায়া (ঘোড়ার) প্রতি ভীত। সে ঘোড়াটার দিকে এগিয়ে গেলেন এবং ওটাকে সূর্যের দিকে মুখ করালেন যেন সে তার নিজের ছায়ার দিকে লক্ষ্য করতে না পারে। ফলশ্রুতিতে, ঘোড়াটা সহজেই বশে আসলো। ফিলিপ ঘোড়াটাকে আলেকজান্ডারকে কিনে দিলেন। আলেকজান্ডার ঘোড়াটার নামকরণ করলেন, বুসেফেলাস (যার অর্থ ষাড়ের মাথা)।
পার্সেপোলিস

পার্সেপোলিস দ্বিতীয় ইরানি শাসক বংশ অ্যাকামেনিড সাম্রাজ্রের রাজধানী। এটি শিরাজ শহর থেকে প্রায় ৭০ কিমি উত্তরপূর্বে অবস্থিত। খ্রিস্টপূর্ব তৃতীয় শতাব্দিতে মহামতি আলেকজান্ডার পারস্য জয়ের পর এই শহর ধ্বংস করে দেন। ইউনেস্কো ১৯৭৯ সালে এটিকে বিশ্ব ঐতিহ্যবাহী স্থান হিসাবে ঘোষণা করে। প্রত্নতত্ত্ব নিদর্শন থেকে দেখা যায় পার্সেপলিস স্থাপন শুরু হয় খ্রিস্ট্রপূর্ব ৫১৫ সালে। আন্দ্রে গোদার্দ ফরাসি প্রত্নতত্তবিদ ১৯৩০ সালে পার্সেপলিস খনন করেন। ধারণা করা হয় সম্রাট সাইরাস মহান কুরুশ–এর আমলে পার্সেপেলিসের ভিত্তি সুচিত হয় কিন্তু প্রথম দারিয়ুস (Daryush) –এর আমলে প্রাসাদ নির্মাণ করা হয়। দারিয়ুস আপাদান প্রাসাদ ও পর্ষদ হল, রাজকোষ ও সীমানা নির্মাণের আদেশ দেন। যা তার সন্তান রাজা মহান জারজেস (Khashayar) এর আমলে শেষ হয়। যা পরবর্তীতে অ্যাকামেনিড সাম্রাজ্য ধ্বংসের আগ পর্যন্ত বিস্তৃতি লাভ করে। মিশর জয়ের পর আলেকজান্ডার আরো পূর্বে আসরিয়ার (বর্তমানে উত্তর ইরাক) দিকে অভিযান করেন। সেখানে দারিয়ুস এর নেতৃত্বে গাউগামেলার যুদ্ধে তৃতীয় পারস্য সেনাবাহিনীকে পরাজিত করেন। যুদ্ধে দারিয়ুসের রথের সারথীর মৃত্যু বরণ করলে দারিয়ুস আবার পালাতে থাকেন এবং আলেকজান্ডার তাকে আরবেলা পর্যন্ত ধাওয়া করেন। দারিয়ুস ইকবাটানা পাহাড়ে আশ্রয় নিলে আলেকজান্ডার ব্যাবিলনের উদ্দেশ্যে যাত্রা করেন। ব্যাবিলন থেকে আলেকজান্ডার অন্যতম অ্যাকামেনিড রাজধানী সুসাতে যান এবং এর কোষাগার দখল করেন। সেনাবাহিনীর একটি বড় অংশ রয়েল রোড হয়ে পারস্যের রাজধানী পার্সেপলিস্‌ পাঠিয়ে দেন। অন্যদিকে, নিজে দ্রুত পারস্য দরজা দখল করেন (আধুনিক জাগরস্‌ পর্বতে) এবং তারপরই দ্রুত পার্সেপলিস্‌ এর রাজকোষ লুট হবার আগেই সেখানে চলে যান। এর পরবর্তি কয়েক মাস আলেকজান্ডার সেনাবাহিনীকে পার্সেপলিস্‌ লুট করতে দেন। এসময় পার্সেপলিসের পূর্ব দিকের প্রাসাদ যেরসেক্সে আগুন লেগে তা পুরো শহরে ছড়িয়ে যায়। UNESCO World Heritage Centre (২০০৬)। "Pasargadae"। সংগ্রহের তারিখ ২৬ ডিসেম্বর ২০১০।